ਆਸ਼ਾੜ ਕਾ ਏਕ ਦਿਨ
ਅਸ਼ਾੜ ਕਾ ਏਕ ਦਿਨ (ਹਿੰਦੀ: आषाढ़ का एक दिन) ਨਾਟਕਕਾਰ ਮੋਹਨ ਰਾਕੇਸ਼ ਦੁਆਰਾ ਰਚਿਤ ਅਤੇ1958 ਵਿੱਚ ਪ੍ਰਕਾਸ਼ਿਤ ਇੱਕ ਹਿੰਦੀ ਨਾਟਕ ਹੈ। ਇਸਨੂੰ ਹਿੰਦੀ ਨਾਟਕ ਦੇ ਆਧੁਨਿਕ ਯੁੱਗ ਦਾ ਪਹਿਲਾ ਨਾਟਕ ਕਿਹਾ ਜਾਂਦਾ ਹੈ। 1959 ਵਿੱਚ ਇਸਨੂੰ ਸਾਲ ਦਾ ਸਭ ਤੋਂ ਵਧੀਆ ਨਾਟਕ ਹੋਣ ਲਈ ਸੰਗੀਤ ਨਾਟਕ ਅਕਾਦਮੀ ਇਨਾਮ ਨਾਲ ਸਨਮਾਨਿਤ ਕੀਤਾ ਗਿਆ ਅਤੇ ਕਈ ਪ੍ਰਸਿੱਧ ਨਿਰਦੇਸ਼ਕ ਇਸਨੂੰ ਰੰਗ ਮੰਚ ਉੱਤੇ ਲਿਆ ਚੁਕੇ ਹਨ। 1971 ਵਿੱਚ ਨਿਰਦੇਸ਼ਕ ਮਨੀ ਕੌਲ ਦੀ ਇਸ ਉੱਤੇ ਆਧਾਰਿਤ ਫਿਲਮ ਰਿਲੀਜ ਹੋਈ ਜਿਸਨੇ ਅੱਗੇ ਜਾ ਕੇ ਸਾਲ ਦੀ ਸਭ ਤੋਂ ਉੱਤਮ ਫਿਲਮ ਦਾ ਫਿਲਮਫੇਅਰ ਇਨਾਮ ਜਿੱਤ ਲਿਆ। ਅਸ਼ਾੜ ਕਾ ਏਕ ਦਿਨ ਮਹਾਕਵੀ ਕਾਲੀਦਾਸ ਦੇ ਨਿਜੀ ਜੀਵਨ ਉੱਤੇ ਕੇਂਦਰਤ ਹੈ।